שיר אליפות

שיר אליפות הוא שיר או פזמון המוקלט ומבוצע לרגל זכייה של קבוצת ספורט או נבחרת לאומית בתחרות כלשהי, לרוב אליפות או גביע. שירים אלו נוצרים בדרך כלל על ידי מוזיקאים הידועים כאוהדי הקבוצה, ולעיתים השחקנים אף לוקחים חלק בביצוע השיר.

 בישראל 
ממוזער|ספל ממותג של הפועל חיפה עם סמל המועדון ומילות שיר האליפות של הקבוצה מ-, "אדום עולה עולה"
שיר האליפות הראשון בכדורגל בישראל היה "מממ-נננ" (ידוע גם כ"מה מה מה נה נה נה"), שנכתב על ידי אהוד מנור והולחן על ידי שלמה ארצי לרגל זכייתה של מכבי נתניה באליפות המדינה בכדורגל בעונת . את השיר ביצעו ארצי ושחקני הקבוצה גם לאחר זכיותיה של נתניה באליפות ב- וב-. בעונה שלאחר מכן הקליטה האלופה החדשה מכבי תל אביב גם היא שיר אליפות בשם "יש אליפות" שנכתב על ידי מולי אורן ואבי קורן ובוצע על ידי אורן ושחקני הקבוצה, וב- הקליט צביקה פיק את השיר "הכח זהו כוח", שנכתב על ידי אילן גולדהירש לרגל זכייתה של הכח רמת גן.

שיר האליפות הראשון ב היה "זה בפנים זה מכבי", שהקליט גדי יגיל עם שחקני מכבי תל אביב לרגל זכייתם באליפות בעונת . ב-, לאחר זכייתה של הקבוצה בגביע אירופה לאלופות בכדורסל, הוקלט מחדש "שיר המנון למכבי תל אביב" (שנכתב במקור כשנה לפני כן על ידי אילן גולדהירש לכבוד קבוצת הכדורגל) על ידי ג'קי אלקיים. השיר, שהפך לאחד המזוהים ביותר עם המועדון כולו ונודע גם במילותיו הראשונות של הפזמון "מכבי שלנו", אף הגיע למקום השלישי במצעד הפזמונים העבריים של גלי צה"ל.

 שירים בולטים 

+שירי אליפות בכדורגל בישראלשנהשירמיליםלחןביצועהערותמכבי תל אביביאללה יא מכביסטלוסיווניסטלוסצהוב עולה (זה מכבי)דידי הרריזאב נחמה ותמיר קליסקיאיציק זוהרחודש ב- בידי חנן בן ארי בעיבוד מוזיקלי של פיטר רוטצהוב עולהדידי הרריזאב נחמהאתניX ואיזימנגינת הניצחוןאלירן אביטלאלירן אביטל ומכבי פנאטיקסמכבי חיפהירוק בעינייםעוזי חיטמןחיים משהחודש ב- בידי עדן בן זקןהנה היא עולהעוזי חיטמןשימש כשיר האליפות גם בזכייה בעונה הבאהתמיד עולה האלופהחמוטל בן זאביאיר רוזנבלוםדורי בן זאב ורותי נבוןמבוסס על לחן השיר "תמיד עולה המנגינה"את מצילה אותיאביהו פנחסוב ותום אלבזאביהו פנחסוב ומרקיסיומועדון הקצב של אביהו פנחסובמבוסס על השיר בשם זה של פנחסוב מ-2015שיר אליפותפלדכוכב חדש בעיריוני פוליקרגיורגוס מיצאקיסיוני ויהודה פוליקר ולהקת חוות מזורמבוסס על לחן השיר "כפיים" של יהודה פוליקרהפועל תל אביבהשדים האדומיםעלי מוהריצחק קלפטריצחק קלפטר, יגאל בשן וחנן יובלנכתב לאחר העונה הלא מוצלחת של המועדון ב-, אך אומץ כשיר אליפות לאחר הזכייה בעונה לאחר מכןאדומה שליאריק איינשטייןמיכה שטריתאריק איינשטייןנכתב לרגל הזכייה בדאבל של אליפות וגביעשיר הדאבלדור דניאלנכתב לרגל הזכייה בדאבל של אליפות וגביעמכבי נתניהמממ-נננאהוד מנורשלמה ארציחודש על ידי ארצי וסגל הקבוצה גם לאחר הזכיות ב- ו-מכבי נתניה אלופהזאב אולמןעוזי אסנרסקסטההפועל באר שבעשיר האליפותיגאל פלגיוסי מוסטקיצלחת אדומהגיא שחר ועידן כהןמרוקאיג'וש פרץבית"ר ירושלים1976ירושלים של בית"ראהובה עוזרינכתב לרגל הזכייה בגביע המדינה בכדורגלשיר האליפות לבית"ר ירושליםג'קי מייקההפועל חיפהאדום עולה עולהאהוד מנוראבי פרץעירוני קריית שמונהשיר האליפותדידי הררי ומשה פרץמשה פרץ

 בעולם 
המסורת של שירי אליפות בשאר העולם פחות נפוצה מבישראל, ובדרך כלל קבוצות שזוכות באליפות חוגגות עם שירי האוהדים הקיימים או עם שירים העוסקים בניצחון, שהבולט ביניהם הוא "We Are the Champions" של להקת קווין. כך למשל, ב-1981 ארבעה מחברי הלוס אנג'לס דודג'רס – ג'רי רויס, ג'יי ג'ונסטון, ריק מאנדיי וסטיב ייגר – יחד עם הבסיסט לילנד סקלאר והמתופף של להקת טוטו ג'ף פורקרו, הקליטו גרסת כיסוי לשיר לאחר שהקבוצה זכתה בוורלד סיריס (סדרת גמר ה-MLB, ליגת הבייסבול האמריקאית).

מקרה יוצא דופן של שיר שהוקלט במיוחד לאחר זכייה באחת מארבע הליגות המקצועניות בצפון אמריקה היה "The Berenguer Boogie" שהקליטו חברי המינסוטה טווינס שזכו באליפות ה-MLB ב-1987 לכבוד המגיש המחליף של הקבוצה, חואן ברנגר, והחגיגה שביצע בכל פעם שפסל חובט בשלושה סטרייקים.

שירים נוספים שנחשבים לשירי אליפות הם כאלה שנכתבו במיוחד לקראת העונה או משחק הגמר, ולאחר הזכייה בתואר קיבלו משמעות נוספת. שיר בולט כזה הוא "" שהקליטה ב-1985 קבוצת הפוטבול האמריקאית שיקגו ברס לקראת סופרבול XX. שיר האולד-סקול היפ הופ שוחרר יותר מחודש לפני שהקבוצה ניצחה בגמר חטיבת ה-NFC והעפילה לסופרבול וכמעט חודשיים לפני שגברה בו על ניו אינגלנד פטריוטס וזכתה באליפות ה-NFL. לאחר הזכייה של הברס הגיע השיר למקום ה-41 במצעד בילבורד הוט 100 ואף היה מועמד לפרס גראמי ב-1987 לשיר ה-R&B הטוב ביותר של צמד או להקה. כעבור שנה הקליטו הניו יורק ג'איינטס את השיר "Walk Like a Giant", המבוסס על "Walk Like an Egyptian" של הבאנגלס, לאחר שזכו בסופרבול XXI.

באופן דומה, הניו יורק מטס הקליטו במהלך עונת 1986 ב-MLB שיר היפ-הופ בשם "Get Metsmerized", שהפך גם הוא לשיר אליפות לאחר שהקבוצה זכתה בוורלד סיריס.

שירי אליפות שנכתבים עבור ספורטאי יחידני הם נדירים יחסית. ב-2004 הוציאו להקת ההארד רוק הגרמנית סקורפיונז והזמר מיכאל קלייטמן את הסינגל "You Are the Champion" ("אתה האלוף") לכבוד זכייתו השביעית של בן ארצם מיכאל שומאכר באליפות הפורמולה 1. השיר, שמבוסס על "We Are the Champions" למעט שינוי של מספר מילים בודדות, הגיע למקום ה-92 במצעד הגרמני.

 נבחרות לאומיות 
ממוזער|חברי להקת לה מוסקה צה-צה ערב גמר מונדיאל 2022, בו זכתה נבחרת ארגנטינה בכדורגל בגביע העולם השלישי שלה. השיר מוצ'אצ'וס, שמבוסס על אחד משיריהם, הפך לאחד מסמלי הזכייה
השיר Ramenez la coupe à la maison (בצרפתית: "הביאו הביתה את הגביע") הוקלט על ידי זמר ההיפ-הופ וג'ידרים לרגל זכייתה של נבחרת צרפת בכדורגל במונדיאל 2018. השיר, המונה את כל שחקני הנבחרת ומאמנה דידייה דשאן, הגיע למקום הראשון במצעד ה-SNEP הצרפתי.

לאחר הניצחון של נבחרת ארגנטינה בכדורגל על יריבתה המושבעת  בגמר קופה אמריקה 2021 כתב המורה הארגנטינאי פרננדו רומרו שיר המבוסס על "Muchachos, esta noche me emborracho" של להקת הרוק לה מוסקה צה-צה. השיר, שנקרא "" (חברים, אנחנו שוב מקווים עכשיו) ומדבר על שאיפתם של אוהדי הכדורגל בארגנטינה לזכות בגביע העולם בפעם השלישית, צבר פופולריות ולאחר שארגנטינה ניצחה את  בפיינליסימה 2022 שחקני הנבחרת אף שרו את השיר בחגיגות הזכייה. עם זאת, השיר הגיע לשיא הפופולריות שלו בארגנטינה ובעולם במהלך מונדיאל 2022, אז הפך לשיר האוהדים הנפוץ ביותר בקרב אוהדי הנבחרת והושר בידי השחקנים בסיום המשחקים. עם זכייתה של ארגנטינה במונדיאל הפך השיר לאחד הסמלים הגדולים של הזכייה, והושמע עם חזרתם של שחקני הנבחרת למדינה.

ב-1973 הקליטה נבחרת גרמניה המערבית בכדורגל שיר בשם "כדורגל הוא חיינו" . במהלך מונדיאל 1974 הפך השיר ללהיט, הגיע עד למקום ה-13 במצעד הגרמני ועם זכייתה של הנבחרת בגביע הפך להמנון הזכייה בתואר. מאז ועד מונדיאל 1994 התקבעה בגרמניה המסורת בה הנבחרת מוציאה סינגל לפני כל מונדיאל, וגם השיר "Sempre Roma", שהוקלט לפני מונדיאל 1990 באיטליה בו זכתה גרמניה המערבית, הפך לשיר אליפות.

 שירי גמר גביע ה-FA 
החל משנות ה-70 עד שנות ה-90 של המאה ה-20 היה מנהג ב בו הוציאו שתי הקבוצות שהגיעו לגמר גביע ה-FA סינגלים לקראת המשחק, בהשראת השיר "" שהקליטה נבחרת אנגליה בכדורגל לקראת מונדיאל 1970 והגיע למקום הראשון במצעד הסינגלים הבריטי. השיר הראשון שבוצע לרגל ההגעה לגמר היה "", שבוצע בידי שחקני ארסנל לקראת גמר הגביע ב-1971 מול ליברפול. השיר, שנכתב בידי ג'ימי היל ללחן של "Rule, Britannia!", הגיע בשיאו למקום ה-16 במצעד הבריטי לאחר שהקבוצה ניצחה 2–1 וזכתה בגביע (ומאוחר יותר אף זכתה באליפות והשלימה דאבל). כעבור שנה הוציאה לידס יונייטד סינגל לקראת גמר הגביע מול ארסנל, כשצד א' היה "לידס יונייטד"  וצד ב' היה "לידס! לידס! לידס!" (מכונה גם ). שני השירים זכו להצלחה בקרב אוהדי הקבוצה לאחר הזכייה בגביע ומושמעים עד היום במשחקי הבית שלה באלנד רואד.

ב-1972 הקליטה צ'לסי את השיר "" לקראת גמר גביע הפוטבול ליג, ועל אף ההפסד בו לסטוק סיטי הוא הגיע למקום החמישי במצעד הבריטי והפך לאחד מהשירים הנפוצים ביותר בקרב אוהדי המועדון.

שיר גמר גביע ה-FA היחיד שהגיע לפסגת המצעד הבריטי היה  שהקליטה מנצ'סטר יונייטד עם להקת הרוק סטטוס קוו לפני הניצחון בגמר 1994 על צ'לסי. הוא היה בפסגת המצעד במשך שבועיים ונשאר במצעד בסך הכל 15 שבועות. בנוסף זכה השיר להצלחה בין-לאומית, כשהגיע למקום הראשון במצעד הדני, למקום השני במצעד הסינגלים האירי ולאחד מעשרת המקומות הראשונים במצעד הסינגלים הסקוטי, באירופה הוט 100 וב-VG-lista (נורווגיה). השיר חולק את שיא השבועות במצעד עם שיר נוסף של יונייטד, , שהוציאה הקבוצה לקראת גמר הגביע ב-1996, בו ניצחה 1–0 את יריבתה הגדולה ליברפול. ליברפול הוציאה גם היא שני שירי גמר גביע שהגיעו לצמרת המצעד הבריטי:  שהגיע למקום ה-3 ב-1988 ו-"" שהגיע למקום ה-4 ב-1996.

המסורת של שירי גמר הגביע דעכה לקראת שלהי שנות ה-90. הקבוצה האחרונה שעשתה זאת הייתה קארדיף סיטי לקראת גמר גביע ה-FA ב-2008, אז הוציאה עם הזמר ג'יימס פוקס את השיר "".

 קישורים חיצוניים 
ארכיון שירי אליפות, באתר תאגיד השידור הישראלי
שירי אליפות, באתר מכביפדיה
רפאל מורדו, ירוק בעיניים, נה נתניה ונעימי זמירות – שירי האליפות הגדולים, באתר הזווית, 29 ביולי 2017

 הערות שוליים 

*
קטגוריה:שירי ספורט